als_Latn dik_Latn sag_Latn
HashtagAL
Gjatë konferencës së sotme për shtyp, kryeministri Rama foli me tone të forta vetëbesimi për realizimin e Reformës në Drejtësi.
Ai përdori termin “tërmet” për të përshkruar atë që do ndodhte, duke e përkufizuar sistemin e drejtësisë si një “Shoqëri Aksionere” të kthyer në biznes mirëfilli.
Por pak më tej, kryeministri, tha diçka tjetër, tepër interesante mbi gjykatësit dhe prokurorët:
“Në shqipëri ndodh që prokurorët dalin në konferenca shtypi në emër të partive politike”, – u shpreh ai.
Kryeministri përmendi varësinë e prokurorëve nga partitë politike, ndërsa ai vetë është paralelisht dhe kryetar i partisë më të madhe në vend, partisë në pushtet, asaj Socialiste.
Olimpi nga po gjykonte kryeministri mbi prokurorët dhe gjykatësit, jepte idenë sikur ai dhe partia e tij nuk ishin kompromentuar asnjëherë me ndërhyrjet politike në organet e drejtësisë.
Por e vërteta është pak më ndryshe dhe njeriu që sot akuzon prokurorët dhe gjykatësit për lidhje politike, ka marrë “me dorën e tij” të paktën 5 prokurorë dhe i ka rreshtuar në Partisë Socialiste duke u dhënë funksione dhe duke i promovuar politikisht si rilindës të mirë.
Në fushatën elektorale të vitit 2013, kryeministri promovoi ish-prokurorin e Tiranës, z.Vexhi Muçmata, duke e shpallur atë kandidat për deputet në zonën e Kukësit.
Ky ishte një nga konfliktet më flagrante të interesit, ndonëse nuk u trajtua në media dhe opinionin publik.
Zoti Muçmata ka qenë Nr.1 i Prokurorisë së Tiranës për disa vite dhe ka qenë zyrtar përcaktues në prokurori për trajtimin e shumë dosjeve, mes të cilave dhe ato që lidheshin me Bashkinë e Tiranës, në kohën kur drejtohej nga z.Rama. Por askush nuk i’a mori për të madhe këtë promovim në konflikt të pastër interesi, as z.Rama dhe as z.Muçmata.
Njësoj ndodhi dhe me ish-kryeprokurorin Theodhori Sollaku, ai u promovua në struktura të larta drejtuese të Partisë Socialiste.
Por historia e rekrutimit nga PS e prokurorëve është më e hershme. Përshembull, andej nga viti 2010 një prokuror i Tiranës, Koli Bele, u shkëput nga prokuroria dhe u fut në vathën e Partisë Socialiste.
Pasi u fut në parti(asokohe në opozitë), z.Bele i’u kushtua dhe publicistikës. Ai botonte rregullisht artikuj në media për problemet e drejtësisë. Ndërsa kolegët e vetë në prokurorinë e Tiranës shpesh e ironizonin se: “Ai që jepte mend në gazeta, i kishte lënë dosjet pirg në prokurori pa i dhënë drejtim”. Sot z. Bele është Sekretar i Përgjithshëm i ministrisë së Energjisë dhe Industrisë.
Ish Drejtori i Hetimit në Prokurorinë e Përgjithshme, Zamir Shtylla sot është Nr. 2 i Doganave shqiptare dhe nga shumë vartës të tij ai përshkruhet si drejtori real i doganave.
Zoti Shtylla ka qenë një funksionar kyç në organin e akuzës, me një histori ende të paqartë aleance dhe më pas ftohje me ish-kryeprokuroren Ina Rama. Sot është i besuari i kryeministrit në Dogana.
Por edhe deputetja e Beratit më pas ministre, Ermonela Felaj, është një ish-prokurore e promovuar politikisht, direkt me mbështetjen e z.Rama.
Të gjithë këta prokurorë (përveç z.Shtylla) kanë dalë të paktën një herë atje tek ajo foltorja e Partisë Socialiste me logon “Rilindje” dhe kanë recituar politikisht.
Por z.Rama, në kohën kur ishte në opozitë, regjistroi dhe një aleancë të paprecedentë politike me ish-Presidentin Bamir Topi dhe ish-nën/kryetarin e KLD-së Kreshnik Spahiu.
Rama i mbështeti ata dhe i bëri aleatë politikë ndonëse e dinte mirë se të dy ata, po krijonin parti politike me pushtetin dhe instrumentet që u jepte ofiqi në drejtësi. Bamir Topi nisi krijimin e FRD-së kur ishte President, ndërsa Kreshnik Spahiu investoi Aleancën Kuqezi duke qenë paralelisht nën/kryetar i KLD-së.
Kompromentimi partiak i Topit dhe Spahiut është rekord i Shqipërisë, sepse asnjë President dhe Drejtues i Lartë i KLD-së nuk rezulton të ketë bërë diçka të tillë në ndonjë shtet të Evropës.
Por as ky nuk ishte një problem për z.Rama, ai vijoi partneritetin pa të keq me ta, ndonëse e dinte se dy “kokat” e Drejtësisë po gatuanin plane partiake personale.
Ndaj dhe sot, vështirë të besohet se kryeministri Rama, mund t’i ketë hipur Olimpit si politikan i pakompromentuar në binomin politikë-drejtësi. Zoti Rama është i rrethuar nga prokurorët dhe gjykatësit e kompromentuar me politikën, sot i ka vartës ata, ose aleatë politikë.
ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn